Document ID: 32003D0733

Απόφαση της Επιτροπής
της 10ης Οκτωβρίου 2003
για τροποποίηση της απόφασης 97/222/ΕΚ όσον αφορά τις εισαγωγές προϊόντων με βάση το κρέας από την Εσθονία, τη Λιθουανία και τη Σλοβακία
[κοινοποιηθείσα υπό τον αριθμό Ε(2003) 3566]
(Κείμενο που παρουσιάζει ενδιαφέρον για τον ΕΟΧ)
(2003/733/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/462/ΕΟΚ του Συμβουλίου, της 12ης Δεκεμβρίου 1972, περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, αιγοπροβάτων και χοίρων, καθώς και νωπού κρέατος ή προϊόντων με βάση το κρέας από τρίτες χώρες(1), όπως τροποποιήθηκε τελευταία από τον κανονισμό (ΕΚ) αριθ. 807/2003(2), και ιδίως το άρθρο 21α παράγραφος 2,
Εκτιμώντας τα ακόλουθα:
(1) Η απόφαση 97/222/ΕΚ της Επιτροπής(3), όπως τροποποιήθηκε τελευταία από την απόφαση 2002/464/ΕΚ(4), καταρτίζει κατάλογο των τρίτων χωρών και των τμημάτων αυτών από τα οποία επιτρέπεται η εισαγωγή προϊόντων με βάση το κρέας.
(2) Η επιδημιολογική κατάσταση όσον αφορά την κλασική πανώλη των χοίρων στην Εσθονία τη Λιθουανία και τη Σλοβακία εκτιμήθηκε πρόσφατα έτσι ώστε τα κράτη μέλη να επιτρέψουν την εισαγωγή στην Κοινότητα νωπού χοιρινού κρέατος από τις τρίτες αυτές χώρες.
(3) Ο κατάλογος των τρίτων χωρών και των τμημάτων αυτών από τα οποία τα κράτη μέλη επιτρέπουν τις εισαγωγές προϊόντων με βάση το κρέας όπως ορίζεται στην απόφαση 97/222/ΕΚ πρέπει να ενημερωθεί ώστε να συμπεριληφθούν οι τρίτες αυτές χώρες, λαμβάνοντας υπόψη την υγειονομική κατάσταση έτσι ώστε να συμφωνεί με τους κοινοτικούς κανόνες για τις εισαγωγές νωπών κρεάτων ανάλογα με τις διάφορες κατηγορίες επεξεργασίας προϊόντων με βάση το κρέας.
(4) Η ευκαιρία αυτή αξιοποιήθηκε για την ενημέρωση των ονομάτων ορισμένων χωρών του καταλόγου και την προσθήκη υποσημειώσεων. Για λόγους σαφήνειας, τα μέρη Ι και ΙΙ του παραρτήματος της απόφασης 97/222/ΕΚ πρέπει να αντικατασταθεί στο σύνολό του.
(5) Συνεπώς η απόφαση 97/222/ΕΚ πρέπει να τροποποιηθεί αναλόγως.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/222/ΕΚ τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 10 Οκτωβρίου 2003.

Labels: 0
3
17
18